text: À ce mot est de là sevrés
   Pinchonnès, et lors est montés.
   II et Cléomadès s'en vont
   Ensamble, mais samblant ne font
   Qu'il voisent fors k'esbaniier
   Et aus deduire et soulacier.
   Aucuns i ot qui demandoient
   À Pinchonnet où il aloient
   Entre lui et le chevalier
   C'on doit tant amer et prisier;
   Et Pinchonnès, qui moult savoit
   De ce c'on faire et laissier doit.
   Leur dist que tous seus veut aler
   Avoeques lui as chans juer.
   PageV02P095
   "O lui ne veut mener nului
   Fors moi, qui ci avoec lui sui."
  